U-I-145/15, Up-701/15
Natisni
Opravilna št.:
U-I-145/15, Up-701/15
Datum odločitve:
11. 1. 2016
ECLI:
ECLI:SI:USRS:2016:U.I.145.15
Akt:
Predpis ali splošni akt, izdan za izvrševanje javnih pooblastil, in predpis ali splošni akt, izdan za izvrševanje javnih pooblastil, z ratificiranimi mednarodnimi pogodbami

Ustavna pritožba zoper odločbo ministra za pravosodje št. 6040-147/2015 z dne 1. 9. 2015
Izrek:
Pobuda za začetek postopka za oceno ustavnosti predpisa ali splošnega akta, izdanega za izvrševanje javnih pooblastil, in za oceno ustavnosti predpisa ali splošnega akta, izdanega za izvrševanje javnih pooblastil, z ratificiranimi mednarodnimi pogodbami, se zavrže.
Ustavna pritožba zoper odločbo ministra za pravosodje št. 6040-147/2015 z dne 1. 9. 2015 se zavrže.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrže, če ne vsebuje vseh sestavin iz drugega odstavka 24.b člena Zakona o Ustavnem sodišču.
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 25.3, 55.b.1.5, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
drugi splošni akti za izvrševanje javnih pooblastil, posamični akt
Vlagatelj:
Tomaž Strehar, Domžale
Datum vloge:
30. 9. 2015
Vrsta odločitve:
sklep
Vrsta rešitve:
zavrženje
Dokument:
US30843
Dokument v PDF obliki:
U-I-145-15, Up-701-15.pdf
137 KB
Prenesite datoteko
U-I-145/15-8
Up-701/15-8
11. 1. 2016
SKLEP
Ustavno sodišče je v postopkih za preizkus pobude in ustavne pritožbe Tomaža Streharja, Domžale, na seji 11. januarja 2016
sklenilo:
1. Pobuda za začetek postopka za oceno ustavnosti predpisa ali splošnega akta, izdanega za izvrševanje javnih pooblastil, in za oceno ustavnosti predpisa ali splošnega akta, izdanega za izvrševanje javnih pooblastil, z ratificiranimi mednarodnimi pogodbami, se zavrže.
2. Ustavna pritožba zoper odločbo ministra za pravosodje št. 6040-147/2015 z dne 1. 9. 2015 se zavrže.
OBRAZLOŽITEV
1. Pobudnik navaja, da vlaga "pobudo za začetek postopka za oceno ustavnosti oziroma zakonitosti predpisa ali splošnega akta, izdanega za izvrševanje javnih pooblastil in pobudo za oceno ustavnosti oziroma zakonitosti predpisa ali splošnega akta, izdanega za izvrševanje javnih pooblastil, z ratificiranimi mednarodnimi pogodbami." Vlaga tudi ustavno pritožbo, s katero izpodbija odločbo ministra za pravosodje o zavrnitvi njegove zahteve za opravljanje pravniškega državnega izpita.
2. Zakon o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) določa v drugem odstavku 24.b člena, kaj mora vsebovati pobuda za začetek postopka za oceno ustavnosti zakona ali drugega predpisa. Med zahtevami je izrecno določeno, da mora pobuda vsebovati navedbo členov predpisa, ki se s pobudo izpodbijajo, ter navedbo številke Uradnega lista Republike Slovenije ali drugega uradnega glasila, v katerem je bil izpodbijani predpis objavljen (drugi odstavek 24.b člena v zvezi s prvo in drugo alinejo prvega odstavka 24.b člena ZUstS). Pobudnik mora torej jasno in konkretizirano navesti, kateri predpis oziroma del predpisa izpodbija, na način, kot ga določa zakon, in ki izključuje vsak dvom o obsegu izpodbijanja. Predvidevanje, da bo Ustavno sodišče iz pobude sámo ugotavljalo, kateri predpis oziroma katere določbe predpisa so predmet izpodbijanja, tej zahtevi ne zadosti. Pobuda mora prav tako vsebovati razloge neskladnosti izpodbijanega predpisa z Ustavo ali zakonom (drugi odstavek 24.b člena v zvezi s tretjo alinejo prvega odstavka 24.b člena ZUstS). Pobudnik mora torej jasno navesti, v čem je protiustavnost oziroma nezakonitost izpodbijanega predpisa. Ker pobuda navedenih pogojev ne izpolnjuje, jo je Ustavno sodišče zavrglo (1. točka izreka).
3. Ustavno sodišče je ustavno pritožbo zavrglo, ker pravna sredstva niso izčrpana (2. točka izreka).
4. Ustavno sodišče je sprejelo ta sklep na podlagi tretjega odstavka 25. člena in
pet
e alineje prvega odstavka 55.b člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik